Ricky Elson

Ricky Elson () nyaéta salah saurang téhnokrat Indonésia nu ahli dina widang téhnologi motor panggerak listrik. Manéhna meunang atikan luhur téhnologina di Jepang tur digawé di ditu. Salila 14 taun di Jepang, Ricky geus hasil manggihan mangwelas-welas téhnologi motor panggerak listrik nu geus dipaténkeun ku pamaréntah Jepang."Mulai Pencurian Teknologi sampai Cara Mengemudi"  Situs Berita Kesehatan Online Indonesia, 14-1-2013. Diakses 24-5-2013.

Kataji ku kamampuh Ricky Elson pikeun ngamekarkeun téhnologi mobil listrik, Mentri Nagara Badan Usaha Milik Nagara (BUMN), Dahlan Iskan ménta Ricky katut sababaraha praktisi nu ngamekarkeun téknologi mobil listrik pikeun bersinergi babarengan jeung Kamentrian Risét jeung Téknologi Indonésia, lembaga panalungtikan, sababaraha Universitas katut lembaga pamaréntahan nu patali, pikeun ngagancangkeun kamekaran mobil listrik Indonésia. Malahan mah Dahlan Iskan réla ngahibahkeun gajina minangka menteri keur Ricky."Gaji Dahlan Juga Dihibahkan untuk Ricky Elson"  Tempo.co, 26-6-2012. Diakses 24-5-2013. Dina tengah taun 2013, Ricky katut timna digawé pikeun nganggeuskeun sababaraha purwarupa mobil listrik nu dingaranan Sélo jeung Gendhis nu dipaké dina KTT APEC nu dilaksanakeun dina bulan Oktober 2013 di Dénpasar, Bali."Tiga Tim Pembuat Mobil dan Bus Listrik sedang "Ngebut"" JPNN.com, 19-3-2013. Diakses 24-5-2013.

Ricky Elson nu asalna ti Padang, Sumatra Kulon namatkeun sakola panengahna di SMA Negeri 5 Padang taun 1998."Pemuda Padang Dipinang Dahlan Iskan"  Harian Singgalang, 19-7-2012. Diakses 24-5-2013.

 Rujukan 

 Tumbu kaluar 
 "Dahlan Bikin Mobil Listrik Lagi" Kompas.com, 19-3-2013. Diakses 24-5-2013.
 "Kesaksian Anak Minang Yang Diajak Mati Dahlan Iskan"  Kompasiana, 9-1-2013. Diakses 24-5-2013.


Kategori:Téhnokrat Indonésia
Kategori:Inohong Minangkabau
Kategori:Inohong ti Padang